Sarah Kachingwe

Sarah Kachingwe (née Chavunduka;  1936–2012) 'yar siyasa ce kuma ‘yar gwagwarmayar Zimbabwe. Ita ce bakar fata ta farko da ta yi rajista a Kwalejin Jami'ar Rhodesia a shekarar 1957. Ta ci gaba da zama sakataren yaɗa labarai, wasiku da sadarwa sannan kuma ta yi aiki a hukumar Zimpapers da hukumar kula da gandun daji. 

 Tarihin Rayuwa 
An haifi Kachigwe a Rusape, Zimbabwe, a cikin shekarar 1936.  Ta halarci makarantar sakandare ta Goromonzi. A cikin shekarar 1957 ta shiga Jami'ar Kwalejin Rhodesia, ta zama bakar fata ta farko da ta yi hakan. Ta kammala karatun digiri na farko a fannin fasaha a Turanci da Tarihi. 

Kachigwe ta mutu a gidanta da ke Greendale, Harare, a cikin shekarar 2012 daga matsalolin da suka shafi cututtukan zuciya. Jana'izar ta ya samu halartar mataimakin firaministan ƙasar Farfesa Arthur Mutambara da jakadan Malawi a Zimbabwe Dr Richard Mpoya. An binne ta a makabartar Greendale ta Harare. 

 Martaba 
A wajen jana'izar ta, mataimakin firaministan ƙasar Arthur Mutambara ya miƙa tutar ƙasar Zimbabwe ga mijin Misis Kachingwe don nuna matsayinta na "jarumar yakin kwato 'yanci". 

 Manazarta 

Rukuni:Matattun 2012
Rukuni:Haifaffun 1936